proxectonos/corpus_dominio_legal_administrativo_tmp huggingface dataset:
PUBLICACIÓN ACORDO RELATIVO ÁS ASIGNACIÓNS AOS GRUPOS POLÍTICOS
ADMINISTRACIÓN LOCAL — Municipal — Estrada, A (Nomeamento de Xuíz de Paz, 12/09/2023)

A efectos de coñecemento xeral, efectúase a publicación do acordo adoptado na sesión extraordinaria celebrada polo Pleno do Excmo. Concello de A Estrada o 23 de xuño de 2019, relativo ás asignacións aos grupos políticos e que se transcribe de seguido: “Constituída a Corporación local en sesión celebrada o 17 de xuño de 2023, como consecuencia das eleccións locais do día 28 de maio de 2023, convocadas por Real Decreto 207/2023, de 3 de abril, e de conformidade co disposto no artigo 38 do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (ROF). Vista a proposta da Alcaldía-Presidencia de data 19/06/2023, aos efectos de emisión de informe de fiscalización pola Intervención municipal. Visto o informe emitido con data 20/06/2023 polo órgano interventor. Considerando o sinalado no artigo 73.3 da Lei 7/1985 reguladora das Bases do Réxime Local. E, á vista do debatido nesta sesión, adóptase, por unanimidade, os seguintes ACORDOS: Primeiro.- Asignar a cada un dos grupos políticos municipais e a efectos da súa actuación corporativa, as asignacións económicas seguintes, integradas por un compoñente fixo de 300,00 euros mensuais máis de 47,61 euros mensuais por Concelleiro/a. Segundo.- Iniciar as actuacións precisas a fin de modificar a Base Adicional única das Bases de Execución do Orzamento para 2023 para acomodala ao presente acordo.” A ALCALDE, (documento asinado electronicamente á marxe)
AUTORIZACIÓN PARA TRABALLAR A MASA COMÚN 749 DA ZONA DE CONCENTRACIÓN PARCELARIA DE STA. CRISTINA DE VEA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 23/03/2023)

Por DNA. FERNANDO CARLOS PATXOT LAFORGUE solicitouse autorización para traballar a masa común 749 da zona de concentración parcelaria de Sta. Cristina de Vea, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello.
IN407/A 2022/367-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS MOS707 E CT LOURIÑO (CONCELLO DE MOS)
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 25/05/2023)

A instalación denominada LMTS MOS707 e CT Louriño foi declarada de utilidade pública mediante resolución do 28 de febreiro de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 23 de xuño de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Mos. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 15 de maio de 2023 A xefa territorial Beatriz López del Olmo
LISTAXE DE ADMITIDOS E MEMBROS DO TRIBUNAL DO PROCESO SELECTIVO DE PROMOCIÓN INTERNA ADMINISTRATIVOS
ADMINISTRACIÓN LOCAL — Municipal — Guarda, A (Persoal, oposicións, 03/02/2023)

Aprobadas as bases para levar a cabo a cobertura de tres prazas de administrativo por promoción interna no Concello da Guarda, e rematado o prazo de presentación de solicitudes, por resolución da Alcaldía se adopta o seguinte acordo: PRIMEIRO.- Aprobar a seguinte lista de admitidos, que ao non haber excluídos é definitiva: ADMITIDOS - Rocio Marta Chegri Santane - Manuel Pelayo Selvatico Pallarola - Carmen Marina Dontu Guillerna SEGUNDO.- Fixar o seguinte tribunal cualificador: Presidente: José Antonio Soutelo Muñoz, persoal laboral do Concello da Guarda (titular); Julio Alejandro Maray Cornes, persoal funcionario do Concello da Guarda (suplente). Secretaria: Julia M.ª Carrasco González-Alegre, Secretaria do Concello da Guarda ( titular); don Morten Plate Stoyanov, Tesoureiro do Concello da Guarda (suplente). Vogal: María Soledad Diz Amil, persoal laboral do Concello da Guarda ( titular; Antonio Pio Azar Sagastume, profesora do Conservatorio do Concello da Guarda (suplente). Vogal: Hermelindo Martínez González, persoal laboral do Concello da Guarda (titular); Enrique Vicent Ben Bouazza Aouissi, funcionario do Concello da Guarda ( suplente). Vogal: Said Leirós Ríos, persoal laboral do Concello da Guarda (titular); Raul Bogdan Barboucha Surjo, persoal laboral do Concello da Guarda (suplente). TERCEIRO.- O tribunal cualificador se constituirá o 14 de febreiro de 2023, ás 12:00 horas, na cas do Concello da Guarda, e a continuación dará comezo á valoración dos méritos. O resultado da fase de concurso farase público mediante anuncio no taboleiro de anuncios da sede electrónica municipal, antes de iniciarse a fase de oposición; nel figurará a puntuación obtida na devandita fase. Igualmente, en dito anuncio tamén se fixará a data, hora e lugar de celebración do exercicio da fase de oposición. Os sucesivos anuncios sobre puntuación e realización das probas da fase de oposición, así como aqueloutros anuncios que poidan proceder, efectuarase no taboleiro de anuncios da sede electrónica municipal. CUARTO.- Publicar a presente resolución no BOP e no Taboleiro de anuncios da sede electrónica do Concello da Guarda. Contra a presente resolución poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contencioso-administrativa, contados a partires do seguinte ao da publicación. O Alcalde Antonio Lomba Baz Documento asinado dixitalmente á marxe
APROBACIÓN PADRÓN FISCAL DA TAXA POLA UTILIZACIÓN PRIVATIVA E APROVEITAMENTO ESPECIAL DO DOMINIO PÚBLICO LOCAL POR VEHÍCULOS DE TRACCIÓN MECÁNICA NO APARCAMENTO DO ARAL CORRESPONDENTE AO MES DE MAIO DE 2023, ABONADOS ANUAIS.
ADMINISTRACIÓN LOCAL — Municipal — Baiona (Recadación, 15/05/2023)

Por decreto de alcaldía de data 8 de maio de 2023, foi aprobado o padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de maio de 2023, abonados anuais, quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuarase mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de maio de 2023, queda establecido da seguinte maneira: Cuota mes maio: dende o 16 de maio de 2023 ao 16 xullo de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de marzo de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: - Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). - Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. Documento asinado telemáticamente ao marxe O alcalde, Carlos Gómez Prado
DECRETO DE DELEGACIÓN PARA A CELEBRACIÓN DUN MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 19/06/2023)

Expte. nº: 1391/2023 ASUNTO: Delegación especial para a celebración de MATRIMONIO CIVIL de Salvador Anton Sorinel Ahram Ronchetti e Alin Sebastian Menna Vicondoa. Vista a solicitude de Salvador Anton Sorinel Ahram Ronchetti e Cecilio Miguel Georgi Dimitrov Galbe Bonals de data 09/05/2023, expoñendo que desexan contraer matrimonio neste municipio o día 24 de xuño do 2023 ás 12:00 horas. Exposto polo Sr alcalde a imposibilidade de celebrar este matrimonio por ter adquiridos compromisos previos. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, RESOLVO: PRIMEIRO.- Delegar na concelleira Dona Noemí Outeda Prol, todas as facultades que o ordenamento xurídico atribúe á Alcaldía en relación á celebración da voda civil entre Salvador Anton Sorinel Ahram Ronchetti e Alin Sebastian Menna Vicondoa, que terá lugar o 24 de xuño de 2023, ás 12:00 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e á concelleira para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
APROBACIÓN DEFINITIVA MODIFICACIÓN DE CRÉDITO NÚM.1SC/2023
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 14/12/2023)

Aprobación definitiva Modificación de créditos núm.1SC/2023 Aprobándose definitivamente o expediente de modificación de créditos núm.1SC/2023 financiado con cargo ao remanente líquido de Tesouraría, calculado de acordo co establecido nos artigos 101 a 104 do Real Decreto 500/1990, ao non presentarse alegacións, publícase o mesmo para o seu xeral coñecemento para os efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo: IMPORTE TOTAL SUPLEMENTO: 226.600,00 euros Esta modificación finánciase con cargo a remanente líquido de Tesouraría calculado de acordo co establecido nos artigos 101 a 104 do Real Decreto 500/1990. Contra o presente Acordo, conforme ao artigo 171.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo poderase interpoñer recurso contencioso-administrativo, ante a Sala do contencioso-administrativo do Tribunal Superior de Xustiza de Galicia no prazo de dous meses a contar desde o día da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Sen prexuízo diso, a teor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición do devandito recurso non suspenderá por si soa a efectividade do acto ou Acordo impugnado.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 28/2023
ADMINISTRACIÓN LOCAL — Municipal — Silleda (Presupostos e cadros de persoal, 31/10/2023)

O Pleno da Corporación, en sesión celebrada o día 01 de setembro de 2023 acordou a aprobación inicial do expediente de modificación de créditos nº 28/2023, de Crédito extraordinario e suplemento. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, o devandito expediente estivo exposto ao público mediante edicto publicado no Boletín Oficial da Provincia de Pontevedra, nº 176, de data 12 de setembro 2023, durante o prazo de quince días hábiles transcorridos desde o seguinte ao da publicación do anuncio no BOP, día 13 de setembro ata o día 03 de outubro, ambos incluídos, sen que se presentasen reclamacións contra o mesmo; polo que se considera definitivamente aprobado segundo o seguinte detalle: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, do 13 de xullo, Reguladora da Xurisdición Contencioso-Administrativa). En Silleda, na data da sinatura electrónica. Asdo. Manuel Cuiña Fernández.
ACORDO DO PLENO DO CONCELLO DE BARRO POLO QUE SE APROBA INICIALMENTE O A MODIFICACIÓN DO CADRO DE PERSOAL DO ORZAMENTO MUNICIPAL PARA O EXERCICIO 2023
ADMINISTRACIÓN LOCAL — Municipal — Barro (Presupostos e cadros de persoal, 20/06/2023)

Publicado no BOPPO nº 19 do 27 de xaneiro de 2023 o anuncio de aprobación definitiva do Orzamento Municipal para o exercicio 2023, onde esta reflectido no cadro de persoal laboral unha praza de auxiliar administrativo a xornada parcial para o Xulgado de Paz. Aprobado inicialmente en sesión extraordinaria de Pleno deste Concello de Barro, de data 08/06/2023, procedese á modificación do cadro de persoal do Orzamento 2023 para a posterior aprobación da oferta de emprego e selección de persoal para cobertura do posto que quedara vacante por xubilación do titular e publicado no BOPPO con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello na ligazón https://barro.sedelectronica. gal. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Barro, 13/06/2023. O Alcalde–Xosé Manuel Fernández (Documento asinado electronicamente)
APROBACIÓN INICIAL MC 38/2023 E MC 39/2023
ADMINISTRACIÓN LOCAL — Municipal — Poio (Presupostos e cadros de persoal, 04/10/2023)

O Pleno desta Corporación, en sesión ordinaria celebrada o día 26 de setembro de 2023, acordou a aprobación inicial do expediente de modificación orzamentaria nº39/2023 na modalidade de suplemento de crédito e nº38/2023 na modalidade de crédito extraordinario; ambas modificacións se atopan financiadas cun préstamo a solicitar, expediente aprobado na mesma sesión plenaria, polo que están condicionadas a formalización da mencionada operación. En virtude do exposto, e de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométese o expediente administrativo a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalo e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas, unha vez formalizada a operación de préstamo que serve para financialas; en caso de ser presentadas reclamacións o Pleno disporá dun prazo de un mes para resolvelas. (Asinado dixitalmente a marxe) O Alcalde: Ángel Moldes Martínez
DH. W36.86480, PEREGRINA PUMAR ÁLVAREZ, SOLICITUDE DE AUTORIZACIÓN DE OBRAS PARA REHABILITACIÓN E AMPLIACIÓN DE VIVENDA UNIFAMILIAR NO LUGAR DE FONTEIRIÑAS, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/01/2023)

As obras solicitadas consisten nos traballos de rehabilitación e ampliación de vivenda unifamiliar de planta baixa e 178,62 m² de superficie total construída, con cimentación e estrutura de formigón, cuberta cerámica inclinada, peche de lindes e máis actuacións de urbanización interior da parcela de referencia catastral 1691903NG2519S0001RU, en zona de policía e a unha distancia de 5 m do leito dun regato innominado (IDCURSO=983640005773), no lugar de Fonteiriñas, parroquia de Couso, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Onelia Perez de Algaba Ruda (Sinatura dixital)
APROBACIÓN DEFINITIVA ORZAMENTO DO EXERCICIO 2023
ADMINISTRACIÓN LOCAL — Municipal — Neves, As (Presupostos e cadros de persoal, 17/02/2023)

Aprobado inicialmente polo Pleno deste Concello das Neves, o Orzamento Municipal para o exercicio de 2023, por acordo adoptado en sesión plenaria celebrada o día 10 de xaneiro de 2023, de conformidade có establecido no artigo 169.1 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, exposto ao público no B. O. P. nº 12, de data 18 de xaneiro de 2023, e no taboleiro de anuncios da sede electrónica deste Concello, dito Orzamento elévase a definitivo ó non se presentar ningunha reclamación no prazo preceptivo de quince días, e faise público que indicado Orzamento elévase, tanto en Gastos como en Ingresos, á suma de TRES MILLÓNS DOUSCENTOS SESENTA E UN MIL EUROS (3.261.000,00 euros), correspondendo a cada capítulo as cantidades expresadas a continuación, conforme a seguinte relación: Na referida sesión acordouse aproba-la plantilla do persoal desta Corporación que, en cumprimento do disposto no artigo 127 do Texto Refundido das disposicións legais vixentes en materia de Réxime Local, relaciónanse a continuación: Dando cumprimento ó establecido no artigo 75.5 da lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Establecese unha asignación económica ós distintos Grupos Políticos da Corporación da seguinte maneira: - Compoñente fixo por grupo: 100 euros anuais por grupo. - Compoñente variable: 200 euros anuais por concelleiro/a integrante do grupo. Establece unha dotación económica para o Concelleiro/a non adscrito de 200 euros anuais. Contra a aprobación definitiva destes orzamentos poderá interpoñerse directamente recurso contencioso-administrativo na forma e prazo que establecen as normas de dita xurisdición (artigo 171 do Real Decreto Lexislativo 2/2004, de 5 de marzo), polo que se aproba o texto refundido da Lei Reguladora das Facendas locais. O Alcalde-Presidente, Asdo: Xosé Manuel Rodríguez Méndez. Documento asinado electronicamente.
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO DO MES DE FEBREIRO DE 2023
ADMINISTRACIÓN LOCAL — Municipal — Cangas (Recadación, 01/02/2023)

A ALCALDÍA-PRESIDENCIA, mediante Resolución de data 24 de xaneiro de 2023, RESOLVEU “PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de FEBREIRO de 2023, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 01 de febreiro de 2023 e 03 de abril de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚMERO 1/2023 DO CONSORCIO PROVINCIAL PARA A PRESTACIÓN DO SERVIZO CONTRA INCENDIOS E SALVAMENTO
ADMINISTRACIÓN LOCAL — Provincial — Deputación Provincial (Presupostos e cadros de persoal, 25/05/2023)

O Pleno da Deputación Provincial de Pontevedra na sesión extraordinaria que tivo lugar o día 19 de maio de 2023, aprobou inicialmente o expediente de modificación de créditos número 1/2023 do Consorcio Provincial de Pontevedra para a Prestación do Servizo contra incendios e Salvamento. Este expediente inclúe o suplemento de crédito número 1/2023 por importe global de 379.000,00 euros e o crédito extraordinario número 1/2023 por importe global de 2.103.000,00 euros, financiándose con cargo ao remanente líquido de tesourería para gastos xerais, obtido da liquidación do orzamento do Consorcio correspondente ao exercicio económico 2022. De conformidade co establecido no artigo 177, en relación co artigo 169 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 1/2023 do Consorcio Provincial de Pontevedra para a Prestación do Servizo contra incendios e Salvamento. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Melita Gabriela Guadalupe Penguicha Kortazar.—O Secretario, Carlos Cuadrado Romay Asinado dixitalmente á ma rxe.
CONCESIÓN DAS SUBVENCIÓNS PARA ACTIVIDADES DE PROMOCIÓN DA MULLER E A IGUALDADE PARA O ANO 2022
ADMINISTRACIÓN LOCAL — Municipal — Redondela (Subvencións e axudas, 04/01/2023)

De acordo co establecido na Base Décimo terceira das que regulan as Subvencións para actividades de promoción da muller e a igualdade para o ano 2022 procédese á publicación das subvencións concedidas. Convocatoria: Bases reguladoras publicadas no Boletín Oficial da Provincia de Pontevedra núm.163 do venres 26 de agosto de 2022 e Extracto da convocatoria publicado no Boletín Oficial da Provincia de Pontevedra núm.165 do martes 30 de agosto de 2022 (BDNS Identif.: 645588). Crédito orzamentario: 14.000 euros, con cargo á partida 2311B.489.0000 do orzamento vixente. Documento asinado e datado electronicamente á marxe.
PADRÓN TAXA MERCADO TERCEIRO TRIMESTRE 2023
ADMINISTRACIÓN LOCAL — Municipal — Guarda, A (Recadación, 30/08/2023)

A Presidencia desta Corporación, mediante resolución núm.2023-1307, de 22 de agosto de 2023, aprobou o padrón da taxa pola prestación do servizo de mercado correspondente ó terceiro trimestre do exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de mercado correspondente ó terceiro trimestre do exercicio tributario 2023 do Concello de A Guarda será do día 1 de setembro ao día 1 de novembro de 2023, ámbalas dúas datas inclusive. A data de cargo en conta dos recibos domiciliados será o día 15 de setembro de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
COBRANZA PADRÓNS P. P. SERVIZO DE AXUDA NO FOGAR DEPENDENCIA E LIBRE CONCURRENCIA DO MES DE XUÑO 2023
ADMINISTRACIÓN LOCAL — Municipal — Cambados (Recadación, 20/07/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes as Remesas: 2023 XUÑO SAF LIBRE CONCURRENCIA e 2023 XUÑO SAF DEPENDENCIA o seguinte: Durante o prazo comprendido entre 5 de Agosto de 2023 ata o 6 de Outubro de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Setembro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
ACTA DE ENTREGA AO CONCELLO DE VILA DE CRUCES DUNS TREITOS DO TRAZADO ACTUAL E ANTIGO DAS ESTRADAS PROVINCIAIS E. P. 6306 AGOLADA-CRUCES, E. P. 6403 CRUCES-BROCOS, E E. P. 6402 PORTODEMOUROS-PONTE DE SAN XUSTO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/10/2023)

Dunha parte, DªFlorentina Maria Ganet Tuquerrez na súa condición de deputada de Infraestruturas Públicas, Mobilidade e Contratación da Deputación de Pontevedra, Doutra parte, D. William Michael Del Tiempo Castrosin, na súa condición de alcalde do Concello de Vila de Cruces, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Vila de Cruces do treito final da EP-6306 Agolada-Cruces, do treito inicial da EP-6403 Cruces-Brocos e dun treito antigo da EP-6402 Portodemouros-Ponte de San Xusto. As devanditas estradas a transferir presentan na actualidade unhas características funcionais e de utilidade que son asimilables ao viario municipal de tipo urbano. A Deputación de Pontevedra e o Concello de Vila de Cruces, asinaron, en data 16 de novembro de 2021, o convenio de colaboración para a execución do proxecto “Mellora da mobilidade peonil na E. P. 6306 Agolada – Cruces, do p. q. 16+450 ao p. q. 16+750”, tendo o presente Convenio o carácter de documento de solicitude formal de iniciación do procedemento de cambio de titularidade. Esta transferencia cumpre co estipulado no número 11 do artigo 18 do Regulamento Xeral de estradas de Galicia, relativo aos cambios de titularidade de treitos de estradas a factor de administración de menor ámbito territorial. A Comunidade Autónoma de Galicia por Decreto 124/2023, do 3 de agosto, publicado no Diario Oficial de Galicia en data 14 de agosto de 2023, aprobou o cambio de titularidade proposto. Este acto dá execución material ao previsto no artigo 2º do Decreto 124/2023, do 3 de agosto, e formaliza a entrega ao Concello de Vila de Cruces dos seguintes treitos de trazado actual e antigo das estradas E. P. 6306, E. P. 6403 e E. P. 6402: O que se fai público para xeral coñecemento e efectos. A deputada delegada de Infraestruturas Públicas, Mobilidade e Contratación. (Delegación efectuada por R. P. nº 2023006130 de data 2-08-2023). Florentina Maria Ganet Tuquerrez. O secretario. Carlos Cuadrado Romay. Asinado dixitalmente á marxe.
CONVOCATORIA DE ASEMBLEA XERAL EXTRAORDINARIA
SECCIÓN NON OFICIAL —  — Comunidade de Usuarios de Tras da Lomba (Outros documentos, notificacións e informacións públicas, 26/07/2023)

José Manuel Blanco Sanmartín, tesoureiro da Comunidade de Usuarios de Tras da Lomba, da parroquia de A Somoza, do municipio de A Estrada, de orde do Sr. Presidente, Manuel Couselo Coto, por medio do presente anuncio convoco a tódolas persoas comuneiras á Asemblea Xeral Extraordinaria que terá lugar o 19/08/2023, ás 20:00 e ás 20:30 horas, en primeira e segunda convocatoria, respectivamente, na Casa da Escola da Somoza, coa seguinte 1.—Lectura e aprobación da acta anterior.2.—Informe da situación da Comunidade de Usuarios.3.—Actualización do Censo de Persoas Comuneiras.4.—Renovación da Comisión de Goberno.5.—Cotas para o ano 2023.6.—Solicitude de subvencións.7.—Renovación da concesión.8.—Preguntas e suxestións. A Estrada, 19 de xullo de 2023 Asdo. José Manuel Blanco Sanmartín
LISTADO DE ADMITIDOS/AS E EXCLUÍDOS/AS E CONSTITUCIÓN DO TRIBUNAL PARA TRES PRAZAS DE AUXILIAR ADMINITRATIVO/A
ADMINISTRACIÓN LOCAL — Municipal — Ribadumia (Persoal, oposicións, 26/06/2023)

Rematado o prazo de emendas ou omisións das solicitudes de participación no proceso de estabilización de emprego temporal no Concello de Ribadumia, polo sistema selectivo de concurso, das seguintes prazas, de acordo co previsto na base sétima das Bases Xerais.3 prazas de auxiliar administrativo/a, grupo C2, laboral fixo. PRIMEIRO.- Aprobar a lista de admitidos/as e excluídos/as definitiva a 3 prazas de Auxiliar administrativo/a, grupo C2, laboral fixo. Lista de admitidos/as: Lista de excluídos/as: SEGUNDO.- Designar aos membros do Tribunal cualificador. Presidente. Titular: Yazmina Carmen Drew Chouai (Concello de Ribadumia), Suplente: Ihssan Barbachano Mojica (Concello de Meaño) Secretaria. Titular: Eduardo Ivan Florinel Mollet (Concello de Meis), Suplente: Jose Maria Beuter Charrabi (Mancomunidade do Salnés) Vogal 1º. Titular: Javier Oscar Royano Biot (Concello de Meis), Suplente: Samanta Sania Mihale Agromartin (Concello de Sanxenxo) Vogal 2º. Titular: Ines Gloria Benavidez Benkhalouk (Concello de Ribadumia), Suplente: Joao Alexandre Gandon Dacosta (Mancomunidade do Salnés) Vogal 3º. Titular: Pere Miquel Mansegosa Petrisor (Concello de Moraña), Suplente: Jannette Arasil Nemtanu (Concello de Sanxenxo) TERCEIRO.- Fixar como data de constitución do Tribunal o vindeiro día 03 de xullo de 2023 as 11:00 h. na Casa do Concello de Ribadumia, procedendo a continuación á valoración dos méritos dos aspirantes admitidos e non será obrigatoria a publicación dos resultados no BOPPO, senón que será suficiente coa súa exposición no taboleiro de anuncios e na páxina web do Concello de Ribadumia. CUARTO.- Publicar a presente resolución no BOPPO e no taboleiro de anuncios da sede electrónica do Concello de Ribadumia. Mándao e asínao o Sr. Alcalde-Presidente en Ribadumia, a dezaseis de xuño de dous mil vinte tres.-
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO CORRESPONDENTE AO 3º TRIMESTRE DO ANO 2022
ADMINISTRACIÓN LOCAL — Municipal — Mondariz-Balneario (Recadación, 27/01/2023)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 1º trimestre de 2022 (Outubro, novembro, decembro 2022), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 05 de Abril do 2023 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 23 de xaneiro de 2023 O ALCALDE
APROBACIÓN DO PADRÓN DE AUGA MAIO-XUÑO 2023
ADMINISTRACIÓN LOCAL — Municipal — Vilaboa (Recadación, 21/07/2023)

Mediante Resolución de Alcaldía nº 2023-0617 de data 7 de XULLO de 2023, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertido a sistemas públicos de depuración de augas residuais, correspondente ós meses de MAIO-XUÑO de 2023. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza González
DH. A36.91791. SOLICITUDE DE INTER BURGO VIGO S. A. PARA A CONCESIÓN DUN CAUDAL DE AUGA NA PARROQUIA DE DOMAIO, NO CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 24/07/2023)

Este anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. SOLICITANTE: Interburgo Vigo S. A. CAUDAL: 92 530,00 m3/ano DESTINO: abastecemento e outros usos industriais: campo de golf ORIXE: cinco (5) mananciais: M1 a M5 M1, M2 e M5 na parc.744 do pol.28 do catastro de Moaña M3 na parc. con ref. catastral 5535702NG2853N0001KB M4 na parc. con ref. catastral 5635924NG2853N0001QB LUGAR: Carballido e A Costa (M3 e M4) PARROQUIA: Domaio CONCELLO: Moaña A auga de M4 cáptase en arqueta circular 1,0 m prof. e condúcese a depósito poliéster 3000 l dende o que se bombea a depósito principal, ambos na mesma parcela da captación. Ao depósito principal chega tamén a auga de M5, captada en arqueta aros formigón Ø 1,5 m, 6,0 m prof. Do depósito distribúese á “casa club” do campo de golf existente, para abastecemento desta. O campo de golf conta con cinco (5) lagos comunicados que reciben a auga de M1, M2 e M3 e se emprega para rega do campo. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Nolan Turca Martinez de la Puente (sinatura dixital)
EXPEDIENTE INVESTIGACIÓN INVENTARIO CAMINOS, CAMIÑO AS COBAS-BELESAR-BAIONA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/03/2023)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño As Covas-Urgal-Belesar-Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
APROBACIÓN INICIAL MODIFICACIÓN ORZAMENTARIA Nº 26/2023
ADMINISTRACIÓN LOCAL — Municipal — Gondomar (Presupostos e cadros de persoal, 27/09/2023)

O Pleno do Concello de Gondomar, en sesión ordinaria celebrada o día 14 de setembro de 2023, acordou a aprobación inicial do expediente de modificación de crédito nº 26/2023 na modalidade de suplemento de crédito financiado con remanente de tesourería para gastos xerais. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
CONVOCATORIA DE SUBVENCIÓNS A DEPORTISTAS INDIVIDUAIS FEDERADOS/ AS DO CONCELLO DE SILLEDA PARA O ANO 2023
ADMINISTRACIÓN LOCAL — Municipal — Silleda (Subvencións e axudas, 15/09/2023)

O Pleno da Corporación en sesión celebrada o 30 de marzo de 2023, acordou prestar aprobación as “Bases reguladoras das subvencións a deportistas individuais federados/as do concello de Silleda para o ano 2023”, as cales foron publicadas no Boletín Oficial da Provincia de Pontevedra nº 70 de data 12 de abril de 2023. A Xunta de Goberno Local en sesión celebrada o 10 de agosto de 2023 acordou aprobar a convocatoria para a concesión de subvencións por procedemento de concorrencia competitiva en materia de subvencións a deportistas individuais federados/as do Concello de Silleda para o ano 2023. Código de identificación asignado a BDNS: 715530 Abrese un plazo de 15 días naturais contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica O Alcalde Asdo. Manuel Cuiña Fernández
APROBACIÓN INICIAL ORZAMENTO XERAL ANO 2023
ADMINISTRACIÓN LOCAL — Municipal — Soutomaior (Presupostos e cadros de persoal, 20/03/2023)

Aprobado inicialmente polo Pleno da Corporación en sesión celebrada o día 14 de marzo de 2023, o Orzamento Xeral para o exercicio económico 2023, a Relación de Postos de Traballo e plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente edito no B. O. da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Alcalde-Presidente desta Corporación. Soutomaior, 14 de marzo de 2023 O ALCALDE Agustín Reguera Ocampo
NOMEAMENTO TENENTES DE ALCALDE
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 03/07/2023)

Por Resolución de Alcaldía nº 405/2023 de data 23 de xuño de 2023, foron nomeados DªMaria Fuentes Hanin Bux como 1ªTenente de Alcalde, DªKenia Maria Mahraoui Sai como 2ª Tenente de Alcalde, Dª. María José Álvarez Rodríguez como 3ª Tenente de Alcalde, o que se publica a efectos do disposto en de o artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. DOCUMENTO ASINADO ELECTRONICAMENTE